अहिले निर्वाचन हुन लागेका तीन प्रदेशमा ३५ जिल्लामध्ये पूर्वदेखि पश्चिमसम्मका अधिकांश पहाडी जिल्ला एमालेका गढका रुपमा रहँदै आएका छन् । गत ०७० सालको संविधानसभाको निर्वाचनलाई मात्रै विश्लेषण गर्दा पनि पूर्वका ताप्लेजुङ, पाँचथर, इलाम, भोजपुर, तेह्रथुम, धनकुटा, ओखलढुंगादेखि पश्चिका अर्घाखाँची, पाल्पा, गुल्मी, प्यूठान, अछाम, बाजुरा, बझाङ, बैतडी, डोटी र दार्जुमा एमाले बलियो शक्तिका रुपमा छ । अहिले त्यहाँ हुने निर्वाचन एमालेका लागि अनुकूल छ । त्यही भएर तीमध्येका कतिपय ठाउँमा कांग्रेस र माओवादी मिलेर आउँदा पनि एमालेलाई हल्लाउन सक्ने अवस्था छैन ।
